z 10. septembra 2019,

**ktorým sa mení a dopĺňa zákon č. 516/2008 Z. z.**

**o Audiovizuálnom fonde a o zmene a doplnení niektorých zákonov v znení neskorších predpisov a ktorým sa** **mení a dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení zákona č. 532/2010 Z. z., zákona č. 547/2011 Z. z., zákona č. 340/2012 Z. z., zákona č. 352/2013 Z. z., zákona č. 374/2013 Z. z., zákona č. 40/2015 Z. z., zákona č. 138/2017 Z. z., zákona č. 177/2018 Z. z., zákona č. 211/2018 Z. z. a zákona č. 221/2019 Z. z. sa mení a dopĺňa takto:

1. V § 22a ods. 1 písm. c) sa slovo „boli“ nahrádza slovom „budú“.
2. V § 22a ods. 5 sa vypúšťa čiarka a slová „okrem verejných prostriedkov poskytnutých formou pôžičky“ sa nahrádzajú slovami „formou dotácie“.
3. V § 22a ods. 6 sa číslica „20“ nahrádza číslicou „33“.
4. § 22c sa dopĺňa odsekom 8, ktorý znie:

„(8) Fond zruší osvedčenie o registrácii filmového projektu, ak sa počas platnosti osvedčenia preukáže, že filmový projekt nespĺňa kritériá podľa § 22a ods. 1 písm. a) a b).“.

1. V § 22f ods. 1 písm. a) sa slová „nie dlhšej ako 30 dní odo dňa uzatvorenia zmluvy“ nahrádzajú slovami „dohodnutej v zmluve“.
2. Za § 34 sa vkladá § 35, ktorý vrátane nadpisu znie:

„§ 35

Prechodné ustanovenie k úpravám účinným od 1. januára 2020

Na základe žiadosti o podporu audiovizuálneho priemyslu poskytne fond finančné prostriedky na podporu audiovizuálneho priemyslu formou dotácie vo výške

1. 20 % oprávnených výdavkov uhradených do 31. decembra 2019,
2. 33 % oprávnených výdavkov uhradených od 1. januára 2020.“.

**Čl. II**

Zákon č. 40/2015 Z. z. o audiovízii a o zmene a doplnení niektorých zákonov v znení zákona č. 278/2015 Z. z., zákona č. 177/2018 Z. z. a zákona č. 211/2018 Z. z. sa mení a dopĺňa takto:

1. V § 6 sa odsek 1 dopĺňa písmenom f), ktoré znie:

„f) osôb zabezpečujúcich verejné kultúrne podujatia, vzdelávacie, alebo prezentačné aktivity v oblasti audiovizuálnej kultúry a priemyslu.“.

1. V § 6 ods. 2 písm. a) a § 7 ods. 3 písm. a) sa slová „písm. a) až e)“ nahrádzajú slovami „písm. a) až f)“.
2. Za § 43b sa vkladá § 43c, ktorý vrátane nadpisu znie:

„§ 43c

Prechodné ustanovenie k úpravám účinným od 1. januára 2020

Osoby podľa § 6 ods. 1 písm. f) vykonávajúce činnosť v oblasti audiovízie, ktoré začali túto činnosť vykonávať pred 1. januárom 2020, sú povinné Slovenskému filmovému ústavu oznámiť vykonávanie činnosti v oblasti audiovízie v súlade s § 7 ods. 3 najneskôr do 31. marca 2020.“.

**Čl. III**

Tento zákon nadobúda účinnosť 1. januára 2020.

prezidentka Slovenskej republiky

predseda Národnej rady Slovenskej republiky

predseda vlády Slovenskej republiky